CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A JUGADORES I JUGADORS DE LA UNIVERSITAT D'ALACANT 2019/2020 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5291)
  + [Valencià](/va/acuerdo/5291)






Selector de idioma

Leer

* [Español](/es/acuerdo/5291)
* [Valencià](/va/acuerdo/5291)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A JUGADORES I JUGADORS DE LA UNIVERSITAT D'ALACANT 2019/2020[Butlletí Oficial Universitat d'Alacant](/ca/Publicacion)
========================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A JUGADORES I JUGADORS DE LA UNIVERSITAT D'ALACANT 2019/2020

Data d'aprovació
:   29/05/2019

Data de publicació
:   31/05/2019

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5291.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5291)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5291)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A JUGADORES I JUGADORS DE LA UNIVERSITAT D'ALACANT 2019/2020&url=https://www.boua.ua.es/va/acuerdo/5291)

**Títol:** CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A JUGADORES I JUGADORS DE LA UNIVERSITAT D'ALACANT 2019/2020

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dimecres, 29 de maig de 2019

CONVOCATÒRIA D’AJUDES DINS DEL PROGRAMA DE SUPORT A L’ESPORT FEDERAT UNIVERSITARI D’ALT NIVELL PER A JUGADORES I JUGADORS DE LA UNIVERSITAT D'ALACANT 2019/2020

1. OBJECTIU DE LES AJUDES

La Universitat d’Alacant (UA), conscient del paper que fa en la societat actual en la qual s’integra, ha assumit el compromís de fomentar l’esport en tots els àmbits i estructurar un model d'esport de competició -com a fenomen social de notable influència- basat en principis i valors de les polítiques de compromís social que té la nostra institució.

Per a fer-ho, la UA promociona i desenvolupa projectes a llarg termini d'alt nivell que permeten donar estabilitat i estructura als equips de competició de la UA -competició federada de categoria nacional o equiparable- i així garanteix i facilita la participació d'esportistes d'alt nivell en els nostres equips i la conciliació amb la formació acadèmica. Per a aconseguir aquesta finalitat, es doten els equips amb esportistes que permeten tenir plantilles estables i d’acord amb el nivell de la competició i categoria en què estiga compromès a participar cada temporada.

Per a aquests/es esportistes, a més dels drets establits en el

[Reglament per a la promoció i suport a l'esportista universitari](https://sd.ua.es/va/documentos/administracio/normativa/reg-padu.pdf),

i com a línia estratègica de foment de les activitats culturals, esportives i de vida saludable en el marc del Pla estratègic de subvencions de la UA, es convoquen anualment ajudes en espècie amb la finalitat d'atendre les necessitats dels/de les esportistes d'allotjament i manutenció i ajudes econòmiques que cobrisquen despeses bàsiques de la participació en la competició federada i la conciliació amb la vida acadèmica i, alhora, comporta un incentiu en consideració a les exigències d'aquesta.

2. TIPUS D’AJUDA I QUANTIA

El procediment de concessió de les ajudes serà en règim de publicitat, objectivitat i concurrència competitiva.

Es convoquen:

2.1 Ajudes econòmiques per a cobrir despeses bàsiques generades per la relació en la competició de la temporada 2019/2020.

2.2 Ajudes d'allotjament per al període de competició 2019/2020 de la modalitat esportiva comprès, com a màxim, entre l'1 d'agost de 2019 i el 30 de juny de 2020.

2.3 Ajudes de manutenció per al període de competició 2019/2020 de la modalitat esportiva comprès, com a màxim, entre l’1 de setembre de 2019 i el 30 de juny de 2020.

La UA destinarà a aquesta convocatòria, amb càrrec al centre de despesa del Servei d'Esports, amb classificació orgànica 07.36.7C.30.07, una quantitat no superior a 63.000 € en ajudes econòmiques, i una quantitat no superior a 53.500 € en ajudes d'allotjament. I amb càrrec al mateix centre de despesa, amb classificació orgànica 31.79.3Q.56.89, una quantitat no superior a 15.500 € en ajudes de manutenció. La persona beneficiària d'ajudes de manutenció rebrà el servei d'una empresa contractada per la UA a aquest efecte.

El nombre d'ajudes i la quantia dependrà del nombre d'esportistes dels equips federats que complisquen els requisits establits en la base 3 i que sol·liciten l'ajuda, i dels punts obtinguts per la valoració dels mèrits establits en la base 8.

No obstant això, l'execució d'aquesta dotació està supeditada a la disponibilitat de liquiditat de la UA.

3. REQUISITS DE LES PERSONES BENEFICIÀRIES

Per a poder ser beneficiari/ària d'aquestes ajudes, l'esportista sol·licitant haurà de pertànyer a algun dels apartats següents:

3.1 Esportistes integrants de la Secció Esportiva Universitat d'Alacant (SEUA) en esports d'equip en lliga regular 2019/2020 amb més d'una categoria sènior inferior, que es troben en una competició amb una classificació, almenys, de sisena posició en la temporada 2018/19.

3.2 Esportistes integrants de la SEUA en esports individuals en la temporada 2019/2020 que hagen participat amb classificació prèvia en la Copa de la Reina o del Rei o en la fase final de clubs del Campionat d'Espanya l’any 2019.

3.3 Esportistes integrants de la SEUA en esports individuals en la temporada 2019/2020 que hagen sigut convocats per una selecció nacional el 2018 o el 2019.

4. INCOMPATIBILITAT

Les persones recollides en les resolucions d'adjudicació d'ajudes econòmiques d'aquesta convocatòria no podran ser beneficiàries d'ajudes en la convocatòria d'ajudes a esportistes d'alt nivell (EAN) del curs 2019/2020, que valoraran la temporada de competició universitària 2018/2019.

5. SOL·LICITUD I TERMINI

La sol·licitud haurà de ser emplenada a través de la pàgina web:

<https://sd.ua.es/va/serveis/ajudes/ajudes-esportistes-federats-alt-nivell.html>

Solament s’hi podrà presentar una única sol·licitud.

La sol·licitud signada, amb la documentació exigida en la base 6, s'haurà de presentar per e-Administració, en l'oficina principal del Registre General de la Universitat o en les oficines auxiliars situades en les secretaries de centre i a la Seu d'Alacant, a partir de l'endemà de la publicació d’aquesta convocatòria en el Butlletí oficial de la Universitat d’Alacant (BOUA).

Es podran fer servir les vies establides en l'article 16.4 de la Llei 39/2015, de l'1 d'octubre, del procediment administratiu comú de les administracions públiques.

El termini de sol·licitud s'estableix en dos períodes:

- Primer període, 10 dies naturals a partir de l’endemà de la publicació d’aquesta convocatòria en el BOUA.

- Segon període, del 6 al 16 de setembre, inclusivament.

6. DOCUMENTACIÓ QUE CAL PRESENTAR

6.1 Sol·licitud emplenada segons la base 5 d'aquesta convocatòria.

Juntament amb la sol·licitud:

6.2 Currículum esportiu que reculla els mèrits que cal tenir en compte per a la valoració segons la base 8.

6.3 Si escau, justificants acreditatius dels mèrits que no tinga el Servei d'Esports.

6.4 Còpia del document nacional d'identitat (DNI o NIE) o passaport si està en procés de tramitació. Caldrà acreditar la residència habitual amb un certificat d'empadronament si no és la mateixa que apareix en el document nacional d'identitat.

6.5 Si opta per la presentació de la sol·licitud i altres documents exigits per e-Administració, també emplenarà una instància genèrica i hi indicarà que es considere la sol·licitud adjunta a la instància.

En el termini de 5 dies naturals, una vegada adjudicades les ajudes econòmiques o d'allotjament:

6.6 Documentació que acredite la titularitat del compte bancari espanyol per part de la persona sol·licitant i que continga l'IBAN complet.

6.7 Imprès Fitxer de tercers de la UA emplenat.

En aquest mateix termini, una vegada adjudicades les ajudes d'allotjament o manutenció:

6.8 Declaració de la data de començament del benefici de les ajudes amb el límit establit en les bases 2.2 i 2.3.

7. RELACIÓ PROVISIONAL DE PERSONES ADMESES I EXCLOSES

Una vegada acabat el termini de presentació de sol·licituds establit en la base 5, la UA publicarà, en els llocs indicats en la base 14, la relació provisional de persones admeses i excloses i hi indicarà les causes d’exclusió.

Es concediran cinc dies naturals, comptadors des de l'endemà d’aquesta publicació, per a esmenar els motius d'exclusió per mitjà de la presentació de la documentació necessària dirigida al Servei d'Esports per les mateixes vies especificades en la base 5 d'aquesta convocatòria. Si no és així, les persones sol·licitants quedaran excloses de la convocatòria.

Les llistes definitives de persones admeses i excloses es publicaran en els mitjans referits en la base 14 d'aquesta convocatòria.

8. CRITERIS DE VALORACIÓ

La comissió corresponent valorarà els mèrits acadèmics, esportius i el lloc de residència per a atorgar l'ajuda econòmica d'allotjament i manutenció segons el detall següent:

A) Ajudes econòmiques

A.1 Mèrits acadèmics, màxim 5 punts

Per cada títol universitari oficial obtingut i la matriculació en titulacions oficials de la UA segons el detall següent:

A.1.1 Títol universitari UA 1 p

A.1.2 Títol universitari no UA 0,5 p

A.1.3 Matrícula oficial de grau UA 1,5 p

A.1.4 Matrícula oficial de màster UA 2 p

A.1.5 Matrícula oficial de doctorat UA 2,5 p

A.2 Mèrits esportius, màxim 85 punts

A.2.1 Trajectòria en competició, màxim 45 punts

Resultats esportius de les últimes temporades en l’àmbit nacional i internacional en ser convocat per la selecció nacional, resultats i classificació en la competició federada i en la competició universitària de la temporada 2018/2019.

A.2.2 Projecció en competició, màxim 30 punts

Aptituds tecnicotàctiques, orientació al resultat, evolució esportiva, capacitat de millora i projecció internacional.

A.2.3 Reconeixements i participació en actes de promoció i visites institucionals, màxim 10 punts

A.3 Lloc de residència, màxim 10 punts

Segons el rang de quilometratge del domicili habitual actual o del qual procedeix l'esportista en la data d'incorporació a l'equip segons el detall següent:

A.3.1 Fins a 50 km màx. 0,25 p

A.3.2 Fins a 100 km màx. 1 p

A.3.3 Fins a 300 km màx. 3 p

A.3.4 Fins a 500 km màx. 5 p

A.3.5 Més de 500 km màx. 10 p

B) Ajudes d'allotjament i manutenció

Prenent com a base l'aplicació del barem segons els criteris de les ajudes econòmiques, s'aplicarà el coeficient de correcció perquè la puntuació màxima per a cada apartat siga la que a continuació es detalla:

B.1 Mèrits acadèmics, màxim 5 punts

Per cada títol universitari oficial obtingut i la matriculació en titulacions oficials de la UA

B.2 Mèrits esportius, màxim 25 punts

Valorada la trajectòria i la projecció en competició i els reconeixements i la participació en actes de promoció i visites institucionals.

B.3 Lloc de residència, màxim 70 punts

Segons el rang de quilometratge del domicili habitual actual o del qual procedeix l'esportista en la data d'incorporació a l'equip.

9. ÒRGAN INSTRUCTOR I COMISSIÓ AVALUADORA

És responsable de la instrucció del procediment de concessió de les ajudes i de la fiscalització del correcte compliment per part de les persones beneficiàries el vicerector de Cultura, Esport i Llengües a través del Servei d'Esports de la UA.

Una comissió avaluadora, aplicant els criteris de valoració a les sol·licituds admeses, elaborarà la proposta d'adjudicació a l'òrgan convocant, adjudicador de les ajudes.

Aquesta comissió també atendrà les reclamacions a l'aplicació dels criteris de valoració o a la proposta d'adjudicació i proposarà, si escau, la modificació de l'adjudicació si algun beneficiari o alguna beneficiària incomplira les obligacions que recull la base 12.

Aquesta comissió avaluadora estarà formada per:

President

- El vicerector de Cultura, Esport i Llengües de la Universitat d'Alacant o la persona en qui delegue.

Vicepresidenta

- La vicerectora d'Estudiants i Ocupació de la Universitat d'Alacant o la persona en qui delegue.

Secretària

- La directora del Servei d'Esports de la Universitat d'Alacant o la persona en qui delegue.

Vocals

- El director del Secretariat de Promoció Esportiva o la persona en qui delegue.

- El subdirector tècnic del Servei d'Esports o la persona en qui delegue.

La comissió podrà comptar amb l'assessorament d'especialistes en les modalitats esportives afectades.

Si ho considera necessari, podrà demanar a les persones sol·licitants la presentació de qualsevol document original segons allò que estableix l'article 28 de la Llei 39/2015, de l’1 d'octubre, del procediment administratiu comú de les administracions públiques.

10. BAREMACIÓ I ADJUDICACIÓ DE LA CONVOCATÒRIA

Una vegada feta la valoració dels mèrits, la comissió avaluadora publicarà les puntuacions provisionals obtingudes a fi que, en el termini de cinc dies, les persones participants hi facen les al·legacions que consideren oportunes.

La resolució de les ajudes es realitzarà mitjançant resolucions parcials pel període de presentació d'instàncies i tipus d'ajuda.

Inicialment, les ajudes sol·licitades en el primer període es resoldran abans de finalitzar el mes de juliol, i les sol·licitades en el segon, abans de finalitzar el mes d'octubre.

Una vegada transcorregut el termini d'al·legacions, la comissió avaluadora, juntament amb la llista de puntuacions definitives, elevarà la proposta al Vicerectorat convocant, que dictarà la resolució final.

11. PAGAMENT DE LES AJUDES

Una vegada fets els tràmits comptables preceptius, si escau, i d'acord amb allò que estableix la resolució corresponent, el pagament de les ajudes econòmiques i d’allotjament es farà mitjançant transferència bancària al compte bancari indicat per la persona beneficiària en dos moments i segons el detall següent:

- AJUDES ECONÒMIQUES, amb la presentació prèvia de la documentació indicada en les bases 6.6 i 6.7:

Per a sol·licitants del primer període: setembre de 2019 i febrer de 2020.

Per a sol·licitants del segon període: novembre de 2019 i febrer de 2020.

- AJUDES D'ALLOTJAMENT, amb la presentació prèvia de la documentació indicada en les bases 6.6, 6.7 i 6.8:

Per a sol·licitants del primer període: setembre de 2019 la part proporcional des de la data de començament de benefici de l'ajuda fins al 31 de gener de 2020. Amb la presentació de les factures corresponents a aquests mesos en la primera setmana de febrer de 2020, es farà el pagament de la resta fins al 30 de juny de 2020 i per un màxim total de 3.388 € per ajuda.

Per a sol·licitants del segon període: des de la data d'incorporació fins al 30 de gener es farà un primer pagament, en el mes següent de l'adjudicació, i el segon pagament es farà després de la presentació de les factures i en les mateixes condicions que els/les beneficiaris/àries del primer període, i el màxim serà proporcional al moment de la incorporació.

La subvenció assignada a cada ajuda s'ajustarà a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la Universitat d'Alacant, i allò que aquesta convocatòria estableix.

- AJUDES DE MANUTENCIÓ

Seran oferides a les persones beneficiàries per empreses contractades a aquest efecte per la universitat, des del moment indicat en la documentació requerida en la base 6.8. Tot això d’acord amb la resolució per a la temporada de competició 2019/2020 de la modalitat esportiva i com a màxim en el període de 10 mesos comprès entre l'1 de setembre de 2019 i el 30 de juny de 2020, i amb una quantitat màxima de 700 €. Aquesta quantitat màxima s'ajustarà proporcionalment en l'adjudicació del segon període.

12. OBLIGACIONS DE LES PERSONES BENEFICIÀRIES

La persona beneficiària haurà de:

12.1 Mantenir els requisits pels quals s'ha concedit l'ajuda durant tota la temporada 2019/2020.

12.2 Comunicar qualsevol situació que motive l’incompliment dels requisits pels quals s’ha ha concedit l'ajuda.

12.3 Destinar l'ajuda a la finalitat per a la qual és concedida.

12.4 Sotmetre's a les actuacions de control que puguen ser dutes a terme pels òrgans de control econòmic de la UA i facilitar la informació i la documentació que siga requerida a aquest efecte.

12.5 Acceptar les obligacions i no incórrer en prohibicions derivades del marc normatiu d'aquestes ajudes.

12.6 En el cas de ser beneficiari/ària d'una ajuda d'allotjament, caldrà justificar mitjançant factures que la despesa s'ajusta a la quantitat adjudicada.

La presentació de factures es realitzarà en dos moments. En la primera setmana del mes de febrer de 2020 es presentarà la facturació de la despesa realitzada fins al 31 de gener, i en la primera setmana de juliol de 2020 la de la despesa realitzada fins al 30 de juny.

En el cas de no procedir a la justificació total o parcial de la despesa, caldrà reintegrar la quantitat corresponent seguint les instruccions que des del Servei d'Esports s’indiquen.

13. REINTEGRAMENT DE LES AJUDES

L'incompliment de les obligacions recollides en la base anterior i, en concret, no procedir a la justificació total o parcial de la despesa (base 12.6), haurà de ser posat en coneixement de la comissió avaluadora, que valorarà les circumstàncies concretes de l'incompliment i podrà proposar a l'òrgan competent la resolució de nul·litat o anul·labilitat de la concessió per al reintegrament de la totalitat o de part de l'ajuda rebuda, segons allò que estableix la Llei 38/2003, de 17 de novembre, general de subvencions; les regulacions, els requisits i els termes establits per les normes de funcionament intern de la UA i aquesta convocatòria.

14. MITJANS DE PUBLICACIÓ

Aquesta convocatòria, la llista de les sol·licituds admeses i excloses, la baremació dels mèrits i la resolució d'adjudicació, com també qualsevol altra incidència o informació derivada d'aquest procés, seran publicats en la pàgina web de la UA:

<https://sd.ua.es/va/serveis/ajudes/ajudes-esportistes-federats-alt-nivell.html>

15. RECURSOS

Contra aquesta convocatòria, que esgota la via administra, cal interposar recurs potestatiu de reposició davant l'òrgan convocant en el termini d'un mes d'acord amb allò que estableix la Llei 39/2015, de l'1 d'octubre, del procediment administratiu comú de les administracions públiques.

Sant Vicent del Raspeig, 29 de maig de 2019

Carles Cortés Orts

Vicerector de Cultura, Esport i Llengües





[Carretera Sant Vicent del Raspeig s/n  
03716 Sant Vicent del Raspeig - Alacant  
 Tel. 69 077 4070 - Fax 98 132 3821](https://www.google.es/maps/@43.357484,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12892&trk=tyah&trkInfo=tarId%1W7267141973220%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)